Source: http://docplayer.hu/16717180-T-2937-szamu-torvenyjavaslat-az-egeszsegugyi-tevekenyseg-vegzesenek-egyes-kerdeseirol-szolo-2003-evi-lxxxiv-torveny-modositasarol.html
Timestamp: 2018-09-23 15:25:52
Document Index: 35621483

Matched Legal Cases: ['bíróság ', 'Bíróság ', 'Bíróság ', 'Bíróság ', 'Bíróság ', 'bíróság ']

T/2937. számú. törvényjavaslat. az egészségügyi tevékenység végzésének egyes kérdéseiről szóló évi LXXXIV. törvény módosításáról - PDF
T/2937. számú. törvényjavaslat. az egészségügyi tevékenység végzésének egyes kérdéseiről szóló évi LXXXIV. törvény módosításáról
Download "T/2937. számú. törvényjavaslat. az egészségügyi tevékenység végzésének egyes kérdéseiről szóló 2003. évi LXXXIV. törvény módosításáról"
1 MAGYAR KÖZTÁRSASÁG KORMÁNYA T/2937. számú törvényjavaslat az egészségügyi tevékenység végzésének egyes kérdéseiről szóló évi LXXXIV. törvény módosításáról Előadó: dr. Horváth Ágnes egészségügyi miniszter Budapest, május
2 2007. évi törvény az egészségügyi tevékenység végzésének egyes kérdéseiről szóló évi LXXXIV. törvény módosításáról 1. Az egészségügyi tevékenység végzésének egyes kérdéseiről szóló évi LXXXIV. törvény (a továbbiakban: Eütev. tv.) 4. -a helyébe a következő rendelkezés lép: 4. E törvény alkalmazásában a) egészségügyi dolgozó: minden egészségügyi tevékenységet végző természetes személy aa) aki az általa ellátott egészségügyi tevékenység végzésére jogosító szakképesítéssel rendelkezik, vagy ab) aki nem rendelkezik az aa) pont szerinti szakképesítéssel, de közreműködik a szakképesítéssel rendelkező egészségügyi dolgozók által ellátandó feladatokban, b) egészségügyben dolgozó: az a) pont hatálya alá nem tartozó, az egészségügyi szolgáltatóval a szolgáltató működőképességének, illetve az egészségügyi szolgáltatások üzemeltetésének biztosítása céljából munkavégzésre irányuló jogviszonyt létesítő személy, c) egészségügyi tevékenység: az egészségügyi szolgáltatás részét képező minden olyan tevékenység, amelynek végzéséhez szakképesítés szükséges, d) ügyeleti feladatellátás: az egészségügyről szóló évi CLIV. törvény (a továbbiakban: Eütv.) 93. -ában meghatározott ügyeleti ellátás keretében végzett tényleges egészségügyi tevékenység, valamint a tényleges egészségügyi tevékenység végzése nélküli rendelkezésre állás az egészségügyi szolgáltató által meghatározott helyen és időben, e) egészségügyi ügyelet: a d) pontban meghatározott ügyeleti feladatellátás munkaviszonyban vagy közalkalmazotti jogviszonyban, f) az a)-e) pontokban foglaltakon túl az Eütv. 3. -ában foglalt fogalommeghatározásokat kell figyelembe venni. Az Eütev. tv. 5. -ának (5) bekezdése helyébe a következő rendelkezés lép: 2. 2
3 (5) Az egészségügyi dolgozó által egy naptári héten valamennyi, az e törvény III. fejezetében felsorolt jogviszony alapján végezhető egészségügyi tevékenység együttes időtartama a 13. (2) és (4) bekezdésében foglalt kivétellel 6 havi átlagban nem haladhatja meg a heti 60 órát, továbbá az egészségügyi tevékenység együttes időtartama egy naptári napon a 12 órát akkor sem haladhatja meg, ha az egészségügyi tevékenység végzésére párhuzamosan több, vagy több fajta jogviszony keretében kerül sor. Az egészségügyi tevékenység együttes időtartamának meghatározása során az ügyeleti feladatellátás tekintetében csak az azon belüli tényleges egészségügyi tevékenységvégzés időtartamát kell figyelembe venni. 3. (1) Az Eütev. tv. 12. (1) bekezdésének b) pontja helyébe a következő rendelkezés lép, és a bekezdés a következő c) ponttal egészül ki: [A munkaviszonyban és közalkalmazotti jogviszonyban ideértve a külön jogszabály szerint központi gyakornoki rendszer keretében egészségügyi tevékenységet végző személyeket is álló egészségügyi dolgozó (a továbbiakban együtt: alkalmazott) egészségügyi tevékenységet, amennyiben az egészségügyi szolgáltató megszakítás nélküli munkarendben működik] b) egészségügyi ügyelet keretében, vagy c) készenléti szolgálat útján [végezhet.] (2) Az Eütev. tv ának (4) és (5) bekezdése helyébe a következő rendelkezés lép: (4) Amennyiben a folyamatos egészségügyi ellátást, továbbá a fekvőbeteg-ellátást nyújtó egészségügyi szolgáltató külön jogszabály alapján nem köteles a folyamatos működését műszakok szervezésével biztosítani, a folyamatos betegellátás egészségügyi ügyelet és készenlét szervezésével is ellátható. (5) Az egészségügyi ügyeletben történő munkavégzésre nem kell alkalmazni a Munka Törvénykönyvéről szóló évi XXII. törvény (a továbbiakban: Mt.) 126. (1) bekezdésének c) pontját. Egészségügyi ügyeletet az alkalmazott a) rendes munkaidőben, b) a munkáltató által a 13. (1) bekezdésének b) pontja alapján elrendelt módon, vagy 3
4 c) a 13. (2) bekezdése alapján vállalt többletmunka keretében láthat el. (3) Az Eütev. tv a a következő (6)-(8) bekezdéssel egészül ki, egyidejűleg az eredeti (6) bekezdés számozása (9) bekezdésre változik: (6) Rendes munkaidő terhére egészségügyi ügyelet akkor rendelhető el, ha ebben a felek előzetesen írásban megállapodtak. (7) Amennyiben az alkalmazott egészségügyi dolgozó jogviszonya kizárólag ügyeleti feladatok ellátására irányul, az ügyeleti feladatok ellátására e jogviszonyban kizárólag készenléti jellegű munkakörben kerülhet sor. (8) Az Eütv ában meghatározott mentési feladatok ellátására készenléti jellegű munkakörben is sor kerülhet. (4) Az Eütev. tv a a következő (10) bekezdéssel egészül ki: (10) A (9) bekezdés szerinti készenlét havonta legfeljebb tíz alkalommal rendelhető el. Munkaidőkeret alkalmazása esetén a készenlét havi mértékét a munkaidőkeret átlagában kell figyelembe venni. (1) Az Eütev. tv ának (1) bekezdése helyébe a következő rendelkezés lép: 4. (1) Az alkalmazott egészségügyi dolgozó számára a napi huszonnégy órán át folyamatos szolgáltatást nyújtó egészségügyi szolgáltatók esetében hathavi, más egészségügyi szolgáltatók esetében négyhavi munkaidőkeret állapítható meg. Az alkalmazott egészségügyi dolgozó számára a heti 40 órás rendes munkaidőn felül naptári évenként legfeljebb 416 óra egészségügyi ügyelet rendelhető el azzal, hogy a rendkívüli munkavégzés és az elrendelt egészségügyi ügyelet együttes időtartama nem haladhatja meg naptári évenként a 416 órát. A heti munkaidő a (2) bekezdésben foglalt kivétellel a munkáltató rendelkezése szerint a munkaidőkeret átlagában a 48 órát nem haladhatja meg azzal, hogy ennek terhére a munkáltató a napi munkarend szerinti munkaidőn túl a) rendkívüli munkavégzést, vagy b) egészségügyi ügyeletet rendelhet el. 4
5 (2) Az Eütev. tv ának (2) bekezdése helyébe a következő rendelkezés lép: (2) Az (1) bekezdésben foglaltaktól eltérően külön, írásba foglalt megállapodás alapján az alkalmazott egészségügyi dolgozó többletmunkát vállalhat, amelynek mértéke nem haladhatja meg a munkaidőkeret átlagában a heti 12 órát, illetve ha a többletmunka kizárólag egészségügyi ügyelet ellátására irányul, akkor a heti 24 órát. Az egészségügyi dolgozó többletmunka vállalására nem kényszeríthető, jogos érdeke ezzel összefüggésben nem csorbítható, érdekérvényesítési lehetősége nem korlátozható. Az egészségügyi dolgozók között tilos hátrányos megkülönböztetést tenni a többletmunka vállalásával összefüggésben. (3) Az Eütev. tv ának (4)-(7) bekezdései helyébe a következő rendelkezések lépnek: (4) Az (1) és (2) bekezdésben szereplő munkavégzés együttes időtartama munkaidőkeret alkalmazása esetén annak átlagában nem haladhatja meg a heti 60 órát, vagy ha az egészségügyi dolgozó egészségügyi ügyeletet is ellát a heti 72 órát. (5) Az alkalmazott egészségügyi dolgozó napi munkaideje nem haladhatja meg a) a 12 órát, b) egészségügyi ügyelet ellátása esetén a 24 órát, amelyből legalább 12 órában egészségügyi ügyeletet teljesít. (6) Az egészségügyi tevékenység befejezése és a következő, munkarend szerint megkezdett egészségügyi tevékenység között legalább 11 óra időtartamú megszakítás nélküli pihenőidőt kell biztosítani, amely a napi huszonnégy órán át folyamatos szolgáltatást nyújtó egészségügyi szolgáltatók esetében a felek megállapodása alapján legalább 8 óra időtartamú megszakítás nélküli pihenőidőre csökkenthető. Egészségügyi ügyelet esetén ezt a pihenőidőt közvetlenül az egészségügyi ügyelet befejezését követően kell kiadni. (7) Az Mt ának (8) bekezdésében foglaltaktól eltérően az Mt (6) bekezdés c) pontja szerinti munkavállaló esetében a heti pihenőnap részben összevonható, ha a munkavállaló munkaköri feladataként munkaidejének legalább 50%-ában ügyeleti feladatokat lát el, azzal, hogy hat nap munkavégzést követően legalább egy pihenőnap kiadása kötelező. 5
6 5. Az Eütev. tv. a következő 13/A. -sal egészül ki: 13/A. (1) Az egészségügyi ügyelet, valamint a készenlét ellátásáért az alkalmazottat ügyeleti díj, illetve készenléti díj illeti meg, amelynek mértékét kollektív szerződés vagy a felek megállapodása határozza meg. Kollektív szerződés rendelkezése, illetve a felek megállapodása hiányában az ügyeleti díj mértéke nem lehet kevesebb a) hétköznap az egészségügyi ügyelet minden munkaórája után a személyi alapbér, illetve az illetmény egy órára eső összegének 70%-ánál, b) heti pihenőnapon az egészségügyi ügyelet minden munkaórája után a személyi alapbér, illetve az illetmény egy órára eső összegének 80%-ánál, c) munkaszüneti napon az egészségügyi ügyelet minden munkaórája után a személyi alapbér, illetve az illetmény egy órára eső összegének 90%-ánál. (2) Az (1) bekezdés szerinti készenléti díj mértéke legalább a készenlét minden órájára a személyi alapbér, illetve az illetmény egy órára eső összegének 25%-a. A készenlét során elrendelt munkavégzés díjazására az Mt (2) bekezdését kell alkalmazni, azzal, hogy a munkavégzés időtartamát az alkalmazott értesítésétől kell számítani. 6. Az Eütev. tv. a következő 15/A. -sal egészül ki: 15/A. Ha annál az egészségügyi szolgáltatónál, ahol az egészségügyi dolgozó egészségügyi felsőfokú szakirányú szakképzése megszerzése érdekében alkalmazásban áll, részben hiányoznak a szükséges szakmai gyakorlat feltételei, az egészségügyi dolgozó a szakképzettség megszerzéséhez szükséges, és a munkáltatónál nem teljesíthető időtartamban annál az egészségügyi szolgáltatónál végezhet tevékenységet, ahol a szakmai gyakorlat megszerzésének a feltételei rendelkezésre állnak. Erről az érintett egészségügyi szolgáltatóknak és az egészségügyi dolgozónak meg kell állapodnia, azzal, hogy e jogcímen a munkavégzés tartama naptári évenként nem haladhatja meg a kettőszáz napot. E jogviszonyra egyebekben a kirendelésre vonatkozó szabályokat kell megfelelően alkalmazni. 7. Az Eütev. tv a a következő (3) bekezdéssel egészül ki, egyidejűleg a eredeti (3)-(7) bekezdésének számozása (4)-(8) bekezdésre módosul: (3) Felhatalmazást kap a Kormány, hogy az egészségügyi tevékenység sajátosságaira tekintettel az alkalmazott egészségügyi dolgozók pótszabadságának, 6
7 munkahelyen tölthető idejének, valamint bérpótlékainak az Mt.-ben foglaltaknál a munkavállalókra nézve kedvezőbb szabályait rendeletben meghatározza. 8. (1) Ez a törvény július 1-jén lép hatályba. (2) E törvény hatálybalépésével egyidejűleg az Eütev. tv. a) 13. (8) bekezdésében az (1)-(4) szövegrész helyébe az (1)-(6) szövegrész lép, b) 14. -a a mértéke a szövegrészt követően a 13/A. -ban, illetve a szövegrésszel egészül ki, c) 16. (4) bekezdése az egészségügyi tevékenységre szövegrészt követően az a 4. e) pontjában, valamint szövegrésszel egészül ki. (3) Ez a törvény szabályozási tárgykörében a munkaidő-szervezés egyes szempontjairól szóló, november 4-i 2003/88/EK európai parlamenti és tanácsi irányelv 2. cikk 1. és 2. pontjának, 3-6. cikkének, cikkének és 22. cikkének való megfelelést szolgálja. 7
8 INDOKOLÁS ÁLTALÁNOS INDOKOLÁS Az egészségügyben sürgetővé vált az ügyeletre vonatkozó szabályozás felülvizsgálata, mert az Alkotmánybíróság a 72/2006. (XII. 15.) AB határozatával alkotmányellenesnek ítélte az egészségügyi ügyelettel összefüggő szabályozás módját, és ezért a közalkalmazottak jogállásáról szóló törvény (a továbbiakban: Kjt.) egészségügyi ágazatban való végrehajtásáról szóló 233/2000. (XII. 23.) Korm. rendelet (a továbbiakban: Korm. rendelet) vonatkozó rendelkezéseit június 30. napjával megsemmisítette. Amennyiben új törvényi szintű szabályozás nem kerül elfogadásra ezen a területen, akkor az egészségügyi ágazat sajátosságainak megfelelő ügyeletek szervezése jogszerűen lehetetlenné válna július 1-jével. A Javaslat összefügg a munkaügyi tárgyú törvények tervezett felülvizsgálatával, amelyek alapján az ügyelet teljes időtartama munkaidőnek minősülne, összhangban a közösségi szabályozásokkal és magyar bírói gyakorlattal. Erre tekintettel a munkajogi tárgyú szabályozások módosításával együttesen szükséges az egészségügyi tevékenység végzésének egyes kérdéseiről szóló évi LXXXIV. törvény (a továbbiakban: Eütev. tv.) módosítása. Az Európai Parlament és a Tanács november 4-i, a munkaidő-szervezés egyes szempontjairól szóló 2003/88/EK irányelve (a továbbiakban: irányelv) nem definiálja az ügyeleti idő fogalmát. A fogalmat az Európai Bíróság a SIMAP (C- 303/98), Jaeger (C-151/02), Dellas (C-14/04) és Vorel (C-437/05) ügyekben hozott döntéseiben értelmezte. A bírósági ítéletek lényege, hogy a munkáltató által meghatározott helyen munkavégzésre képes állapotban történő rendelkezésre állás (ügyelet) teljes egészében munkaidőnek minősül, és ennek következtében figyelembe kell venni a munkaidő napi, heti és éves korlátjára vonatkozó szabályok esetében. A magyar munkaidős szabályok egy része ütközik az Európai Bíróság jogértelmezésével, illetve döntéseivel, mert megengedik, hogy az ügyelet általában ne, vagy csak meghatározott részében (a ténylegesen teljesített munka, vagy a szektor-specifikus szabályok által meghatározott mértékben) minősüljön a munkaidő korlát szempontjából figyelembe veendő munkaidőnek, illetve rendkívüli munkavégzésnek. Az Európai Bíróság továbbá a Vorel-ügyben (C-437/05.) januárjában meghozott ítéletében megerősítette, hogy az orvosi ügyeletnek a tényleges munkával nem töltött része tekintetében jogszerűen alkalmazható differenciált díjazási rendszer alkalmazása. A Javaslat célja az uniós joganyaggal harmonizált, egyszerre jogszerű és rugalmas szabályozás megalkotása, azzal, hogy az egészségügyi ágazatban az ellátórendszer működőképessége fenntartható maradjon. A Javaslat értelmében az ügyelet teljes időtartama (tehát az ügyelet alatt teljesített munkavégzés mellett magának az ügyeletnek, azaz a rendelkezésre állásnak az időtartama is) munkaidőnek minősül. Többek közt ez teremti meg az összhangot a magyar jog és az európai bírósági ítéletek között. A szabályozás kiindulópontja, hogy egybe kívánja építeni a Kjt-ben és a Munka Törvénykönyvében (a továbbiakban: Mt.) meghatározott, az egészségügyi ágazat 8
9 számára az Mt-től eltérést engedő felhatalmazásokat, és törvényi szinten alkossa meg a felhatalmazásokat kitöltő rendelkezéseket. A Kjt-ben szereplő eddigi felhatalmazások a hatályukat vesztik. A Javaslat továbbra is lehetőséget kíván adni az egészségügyi ágazat számára, hogy az ügyeletre vonatkozó az Mt-ben nem rendezett szabályokat maga alkossa meg. Az egészségügyi ágazat számára azért indokolt eltérést engedni az ügyelet Mt-ben meghatározott fogalmától valamint díjazásától, mert míg az Mt. hatálya alá tartozó munkaviszonyoknál eshetőleges, hogy felmerül-e egyáltalán munkavégzési kötelezettség az ügyelet időtartama alatt az ágazat esetében a munkavégzési kötelezettség felmerülése szükségszerű (egy orvos az ügyelete alatt biztos, hogy fog munkát végezni). A Javaslat szerint az Mt. felhatalmazása alapján bevezetésre kerül az egészségügyi ügyelet fogalma, amely az egészségügyben az ügyeleti feladatok munkaviszony illetve közalkalmazotti jogviszony keretében történő ellátását jelenti. Az egészségügyi ügyelet mind a napi mind a heti munkaidő-limitekbe beszámít, továbbá az egészségügyi ügyelet vonatkozásában is éves limit kerül bevezetésre azzal a megszorítással, hogy éves szinten a 416 órát nem haladhatja meg az egészségügyi ügyeletben, illetve rendkívüli munkavégzésben történt munka. A Javaslat alapján az egészségügyi ügyelet szervezését rendszerszerűen nem a rendkívüli munkavégzés, hanem az Eütev. tv. szabályai rendeznék tehát az egészségügyben. Ahol a folyamatos betegellátás ezt indokolja, a hangsúlyt célszerű a műszakszervezésre helyezni (a jelenlegi minősített ügyeletek többsége esetében célszerűnek tűnik a műszak szervezése). Ezzel egyidőben a korábbi ún. csendes ügyeleteket célszerű készenléttel kiváltani. A készenlét amikor a munkavállaló a saját maga által meghatározott helyen tartózkodva áll rendelkezésre kívül esik az irányelv hatályán, amint azt a SIMAP ügyben az Európai Bíróság is megállapította, így a készenlét ideje nem minősül munkaidőnek, csak a tényleges berendelés esetén a tényleges munkavégzés időtartamát kell a napi illetve heti munkaidőkeretbe beszámítani. Összességében tehát az ügyeletek szervezése a mainál jóval kevesebb ügyeleti ponton lesz szükséges. Ügyelet szervezése akkor indokolt, ha átlagosan az ügyeleti idő 25%-át meghaladóan, de legfeljebb annak 50%-áig tényleges munkavégzési feladatokat is teljesíteni kell (a jelenlegi normál ügyeletre vonatkozó szabályok alapján). A Javaslat nem érinti az Eütev. tv. a betegek pihent orvoshoz/egészségügyi szakdolgozókhoz való jogán alapuló azon alapelvét, hogy egy héten 60 óránál több időt tényleges egészségügyi tevékenységgel nem lehet tölteni a hat havi átlag szabályt figyelembe véve. Ebbe az időbe azonban az ügyeletek rendelkezésre állási idejét amikor nem történik munkavégzés nem indokolt beszámítani. Az egészségügyben összhangban az általános munkajogi szabályokkal a heti munkaidő a munkáltató rendelkezése szerint a munkaidőkeret átlagában a 48 órát nem haladhatja meg, azzal, hogy ennek terhére a munkáltató a napi munkarend szerinti munkaidőn túl rendkívüli munkavégzést vagy egészségügyi ügyeletet rendelhet el. Javaslat meghatározza az alkalmazott egészségügyi dolgozó számára naptári évenként elrendelhető ügyelet mértékét. Megtartva az Eütev. tv. önként vállalt többletmunkavégzésre vonatkozó szabályait, a Javaslat megfogalmazza, hogy külön, 9
10 írásba foglalt megállapodás alapján az alkalmazott egészségügyi dolgozó többletmunkát vállalhat, amelynek mértéke továbbra sem haladhatja meg a munkaidőkeret átlagában a heti 12 órát. Azonban, ha a többletmunka kizárólag egészségügyi ügyelet ellátására irányul, akkor a többletmunka mértéke nem haladhatja meg a munkaidőkeret átlagában a heti 24 órát. Fontos rendelkezés, hogy egészségügyi ügyelet ellátása után a munkáltató köteles pihenőidőt biztosítani az egészségügyi dolgozó számára (kompenzáló pihenőidő). 10
11 RÉSZLETES INDOKOLÁS Az 1. -hoz A Javaslat célja az egészségügyi ágazat sajátosságait figyelembe vevő, az ellátórendszer folyamatos működésének és a betegek pihent egészségügyi dolgozóhoz való jogának egyidejű biztosítása érdekében rugalmas munkaszervezést lehetővé tevő ügyeleti szabályozás részletes szabályainak megalkotása. Ehhez mindenekelőtt szükséges az egészségügyben teljesített ügyelettel kapcsolatos fogalmak definíciószerű meghatározása. Az egészségügyi ellátások folyamatos hozzáférhetőségének biztosítása érdekében az egészségügyről szóló évi CLIV. törvény (a továbbiakban: Eütv.) 93. -a meghatározza az ügyeleti ellátás fogalmát, illetve az ellátási forma jogszabályi kereteit. Az Eütv. hivatkozott rendelkezése szerint az ügyeleti ellátás az egészségügyi ellátórendszernek a munkaidő befejezésétől a következő napi munkaidő kezdetéig való működtetése az egészségügyi ellátás folyamatos igénybevétele lehetőségének biztosítása érdekében. Az Eütv. által rögzített ellátási formára vonatkozó rendelkezések különösen az ellátás célját, és annak keretében nyújtandó egészségügyi tevékenységek körét határozzák meg. Az ellátási forma szakmai definíciója, illetve az Eütv. hivatkozott keretszabályai azonban nem alkalmasak arra, hogy az ügyelet mint munkajogi kategória tartalmát megfelelően meghatározzák, a Munka Törvénykönyvéről szóló évi XXII. törvény (a továbbiakban: Mt. ) szerinti ügyelet fogalma és az Eütv ának összevetésére figyelemmel számos jogalkalmazási kérdés merült fel az elmúlt időszakban. A Javaslat a fentiekre tekintettel rendezi az ügyeleti feladatellátás és az egészségügyi ügyelet fogalmát. Az egészségügyi ügyelet számára a Munka Törvénykönyve módosítási javaslata eltérést enged az ügyelet Mt.-ben meghatározott fogalmától, valamint díjazásától, tekintettel arra, hogy míg az Mt. hatálya alá tartozó munkaviszonyoknál eshetőleges, hogy felmerül-e egyáltalán munkavégzési kötelezettség az ügyelet időtartama alatt, az egészségügyi ágazat esetében a munkavégzési kötelezettség felmerülése szükségszerű. Az Mt.-ben az ügyelet a munkáltató által meghatározott helyen és ideig történő rendelkezésre állást jelenti, azzal, hogy ez az idő teljes egészében munkaidőnek minősül, az ügyelet alatt végzett munka ugyanakkor a hatályos szabályokkal megegyező módon továbbra is rendkívüli munkavégzésnek fog minősülni. Ez alól a főszabály alól az egészségügyi ágazat tekintetében az Mt.-ben biztosítandó eltérési lehetőség alapján bevezetésre kerül az egészségügyi ügyelet fogalma, amely az egészségügyben az ügyeleti feladatok munkaviszony, közalkalmazotti illetve egészségügyi szolgáltatást is nyújtó közigazgatási szerv esetén, kivételesen közszolgálati jogviszony keretében történő ellátását jelenti. Az egészségügyi ügyelet mind a napi, mind a heti munkaidő-limitekbe beszámít. 11
12 A 2. -hoz Az Eütev. tv. a betegek pihent egészségügyi dolgozóhoz való jogának biztosítása érdekében általános jelleggel rögzíti, hogy a különböző jogviszonyok alapján végezhető egészségügyi tevékenység együttes időtartama korlátozott, mind a heti, mind a napi tevékenységvégzés mértéke tekintetében. A rendelkezés elvi alapjainak érintetlenül hagyása mellett, az ügyeletek tekintetében az európai közösségi jogban bekövetkezett változásra tekintettel amely szerint a munkáltató által meghatározott helyen és ideig történő rendelkezésre állás minden esetben teljes egészében munkaidőnek minősül a hatályos szabályok nem tarthatók fenn, mivel a naptári napi 12 órás tevékenységvégzési korlátozás érintetlenül hagyása kizárná a 12 órát meghaladó (tipikusnak tekinthető) ügyeletek megszervezésének lehetőségét. A fentiekre tekintettel a különböző alkalmazotti, polgári jogi és egyéb jogviszonyokban végzett egészségügyi tevékenységek összeszámítása során csak az ügyeletek tényleges egészségügyi tevékenységvégzéssel töltött részét kell figyelembe venni. A fenti szabálytól függetlenül az alkalmazott egészségügyi dolgozó ügyeletének teljes időtartama a közösségi joggal is összhangban munkaidőnek minősül. A Javaslat lehetővé teszi az egészségügyi szolgáltatók számára az európai közösségi szabályozás adta korlátokat betartó, ugyanakkor elegendő mozgásteret biztosító rugalmas munkaszervezést, a helyi sajátosságok figyelembevételével, a betegek pihent egészségügyi dolgozóhoz való joga érvényesülésének garantálása mellett. A 3. -hoz A Javaslat érvényesíti a törvény alkalmazott egészségügyi dolgozókra irányadó rendelkezéseivel összefüggésben az egészségügyi ügyelet fogalmának bevezetésére tekintettel szükségessé vált módosításokat. A jogszabály-módosítás célja, hogy növelje az egészségügyi szolgáltatók mozgásterét a minél rugalmasabb munkaszervezési megoldások alkalmazása érdekében. A Javaslat az eddiginél nagyobb hangsúlyt fektet a felek megállapodására a munkaviszonyban illetve közalkalmazotti jogviszonyban foglalkoztatott egészségügyi dolgozók tekintetében, a műszakbeosztás szerinti munkarendben, az egészségügyi ügyeletben és a készenléti szolgálat útján történő feladatellátás lehetőségeinek bővítésével. A Javaslat alapján tehát a munkaszervezés terén a hangsúly áttevődik az egyes intézmények által végrehajtott szervezési intézkedésekre, ezen belül különösen a feleknek a helyi sajátosságoknak leginkább megfelelő megállapodásaira. Az egészségügyben összhangban az általános munkajogi szabályokkal a heti munkaidő a munkáltató rendelkezése szerint a munkaidőkeret átlagában a 48 órát nem haladhatja meg, azzal, hogy ennek terhére a munkáltató a napi munkarend szerinti munkaidőn túl rendkívüli munkavégzést vagy egészségügyi ügyeletet rendelhet el. A folyamatos egészségügyi ellátást, továbbá a fekvőbeteg-ellátást nyújtó egészségügyi szolgáltató a folyamatos működését műszakok szervezésével biztosítja, vagy ha erre nem köteles, a folyamatos betegellátás egészségügyi ügyelet és készenlét szervezésével is ellátható. A folyamatos egészségügyi ellátás szervezésének szakmai követelményeit továbbra is az egészségügyi miniszter rendelete szabályozza, ez alapján pl. a különböző 12
13 szolgáltatóknál műszak szervezése kötelező, vagy az ügyeleti ellátási forma alkalmazása ajánlott lehet. Készenlétnek minősül a törvény hatályos rendelkezése szerint az egészségügyi dolgozónak az egészségügyi szolgáltató napi munkarendje szerinti munkaidő befejezésétől a következő napi munkarend szerinti munkaidő kezdetéig az egészségügyi dolgozó által megjelölt és a munkavégzés helyére figyelemmel reálisan elérhető helyen és időben való rendelkezésre állása. Az európai bírósági joggyakorlat alapján a készenléttel kapcsolatban nem merültek fel az ügyeleti ellátással kapcsolatban jelentkezetthez hasonló problémák, így egyértelmű, hogy az alkalmazott által szabadon megválasztott helyen töltött készenlét rendelkezésre állási ideje nem minősül munkaidőnek (csak a készenlét alatt elrendelt esetleges munkavégzés, amely rendkívüli munkavégzés). A Javaslat szerint a fenti készenlét elkülönítendő a készenléti jellegű munkakör kialakításának lehetőségétől, amelyet a Javaslat a kizárólag ügyeleti feladatok ellátására irányuló munkaviszony esetében lehetővé tesz. Az Mt. általános szabályaira is tekintettel, a készenléti jellegű munkakörben a teljes munkaidő mértéke - a felek megállapodása alapján - legfeljebb napi tizenkét, legfeljebb heti hatvan órára emelhető. A Javaslat szerint készenlét havonta legfeljebb tíz alkalommal rendelhető el, az természetesen ez a rendelkezés csak a hagyományos készenlétre vonatkozik, a készenléti jellegű munkakörre nem. A 4. -hoz A Javaslat célja az egészségügyi intézmények mozgásterének növelése a rugalmas munkaszervezés terén, egyidejűleg biztosítva az intézmények működőképességét, az ellátás biztonságát és a betegek pihent egészségügyi dolgozóhoz való jogát. Az alkalmazott egészségügyi dolgozó számára naptári évenként legfeljebb 416 óra egészségügyi ügyelet rendelhető el a heti 40 órás rendes munkavégzésen felül (amelynek keretében szintén lehetőség van ügyeleti feladatok ellátására). Az egészségügyi ágazatban is előfordul rendkívüli munkavégzés (pl. a 2 óra hosszúságúra tervezett műtét 6 órát vesz igénybe, amellyel a műtőorvos túllépi a rendes munkaidejét). Az egészségügyben is a rendkívüli munkavégzésre vonatkozó általános munkajogi korlátok kerülnek alkalmazásra (évi legfeljebb 200 óra, kollektív szerződés alapján legfeljebb 300 óra), azzal, hogy a rendkívüli munkavégzés és az elrendelt egészségügyi ügyelet együttes időtartama nem haladhatja meg naptári évenként a 416 órát. Megtartva az önként vállalt többletmunkavégzésre vonatkozó szabályokat, a Javaslat megfogalmazza, hogy külön, írásba foglalt megállapodás alapján az alkalmazott egészségügyi dolgozó többletmunkát vállalhat, amelynek mértéke továbbra sem haladhatja meg a munkaidőkeret átlagában a heti 12 órát. Azonban, ha a többletmunka kizárólag egészségügyi ügyelet ellátására irányul, akkor a többletmunka mértéke nem haladhatja meg a munkaidőkeret átlagában a heti 24 órát. A folyamatosan működő egészségügyi szolgáltatók esetén hat havi, az egyéb szolgáltatók esetén négy havi munkaidőkeret kerülne megállapításra a Javaslat szerint. Az egészségügyi tevékenység befejezése és a következő, munkarend szerint megkezdett egészségügyi tevékenység között legalább 11 óra a napi huszonnégy 13
14 órán át folyamatos szolgáltatást nyújtó egészségügyi szolgáltatók esetében legalább 8 óra egybefüggő időtartamú pihenőidőt kell biztosítani. Ez utóbbihoz szükséges a munkáltató és az alkalmazott megállapodása is. Egészségügyi ügyelet esetén ezt a pihenőidőt közvetlenül az egészségügyi tevékenység befejezését követően kell kiadni. A Javaslat alapján egészségügyi ügyelet ellátása után a munkáltató köteles pihenőidőt biztosítani az egészségügyi dolgozó számára (kompenzáló pihenőidő). Az alkalmazott egészségügyi dolgozó napi munkaidejének korlátja 12 óra, amely egészségügyi ügyelet teljesítésének idején 24 órásra bővül, amelyből legalább 12 óra ügyelet teljesítendő. Az 5. -hoz A Javaslat az ügyeletek díjazására vonatkozó, jelenleg kormányrendeleti szintű szabályozás törvényi szintű megalkotását indítványozza, tekintettel arra, hogy az egészségügyi tevékenység végzésének tipikus kereteit biztosító, a közalkalmazottak jogállásáról szóló évi XXXIII. törvény végrehajtásáról szóló kormányrendelet vonatkozó rendelkezéseit a jogforrási szint helytelen megválasztására tekintettel az Alkotmánybíróság megsemmisítette. A Javaslat a normál ügyeletre irányadó díjazási mérték törvénybe emelését tartalmazza. Az egészségügyi ügyeleti díj mértékét alapvetően a felek megállapodása vagy kollektív szerződés határozza meg, amely vonatkozásában a törvény minimumszabályokat rögzít, Kollektív szerződés, vagy megállapodás hiányában a munkáltató a törvényben rögzített minimummértékek alapulvételével rendelhet el egészségügyi ügyeletet. Ettől a minimummértéktől azonban mind a munkáltató, mind a felek magasabb díjban eltérően bármikor megállapodhatnak, illetve kollektív szerződés azt magasabb összegben szabályozhatja. A tervezet továbbá meghatározza a készenlét díjazásának törvényi minimumát. A törvényi minimumnál kollektív szerződés vagy a felek megállapodása magasabb mértéket is megállapíthat. Fontos, hogy amennyiben az alkalmazotti formában történő egészségügyi tevékenységvégzésre, beleértve az ügyeletek ellátását, önként vállalt munkavégzés keretében kerül sor, akkor 50 %-kal megemelt díjazást kell alkalmazni. A készenlét alatt elrendelt munkavégzés díjazására az Mt. szabályait kell alkalmazni. A 6. -hoz A felsőfokú szakirányú szakképzést megszerezni kívánók (szakorvosjelöltek) képzése elméleti és gyakorlati részből áll. A gyakorlati képzés felsőfokú oktatási intézmény által akkreditált képzőhelyen történhet, ennek a feltételnek számos egészségügyi szolgáltató osztályai nem felelnek meg. A képzés megszerzéséhez szükséges gyakorlat idő tartamát a szakorvosjelöltek legalábbis részben gyakran más, akkreditált egészségügyi szolgáltatónál töltik el, az érintett egészségügyi szolgáltatók és a szakorvosjelölt megállapodása alapján. Az eredetileg foglalkoztató egészségügyi szolgáltatónál ugyanakkor a munkaviszony, illetve a közalkalmazotti jogviszony megszüntetése többek között gazdasági okokból sem célszerű. Munkajogi szempontból a más szolgáltatónál történő foglalkoztatás azonban problémákat vet fel, 14
15 tekintettel arra, hogy fogalmilag kirendelésről vagy átirányításról van szó a gyakorlati hely megváltoztatásakor. Az Mt. a kirendelés felső határa tekintetében csak kollektív szerződésben enged eltérést, ugyanakkor ilyen tartalmú megállapodásokat a gyakorlatban ritkán kötnek. A fentiekre tekintettel a Javaslat a felek számára biztosít eltérési lehetőséget az eredeti foglalkoztatási helytől való eltérés időtartama tekintetében, egy abszolút, évi 200 napos korlát fenntartásával. A 7. -hoz Tekintettel az egészségügyi tevékenységvégzés kereteit meghatározó szabályrendszer szektorsemlegességének követelményére, a munkavállalók szociális biztonsági szintjének megőrzése érdekében szükségesnek látszik az egészségügyi ágazatban egyre jelentősebb arányt képviselő Munka Törvénykönyve szerinti foglalkoztatás és a korábban tipikus foglalkoztatási formát jelentő közalkalmazotti jogviszony eltérő sajátosságaira figyelemmel további garanciális elemek megalkotása. Tekintettel arra, hogy a Munka Törvénykönyve a munkavállaló egészségügyi dolgozók tekintetében számos olyan, az egészségügyi tevékenységvégzés sajátosságaira tekintettel a közalkalmazotti jogviszonyban bevezetésre került jogintézményt nem ismer, amelyek az egészségügyi dolgozók fokozott terhelésnek való kitettségét hivatottak ellensúlyozni (ilyen pl. a pótszabadságának, a bizonyos veszélyes munkahelyen tölthető maximális idő, egyes indokolt bérpótlékok), indokolt egyes, az Mt.-ben foglaltaknál a munkavállalókra nézve kedvezőbb ágazati részletszabályok megállapítása. A 8. -hoz A a Javaslat hatályba léptetéséről rendelkezik, valamint elvégzi a szükséges technikai szövegmódosításokat. 15